โครงการพัฒนาและปรับปรุงศูนย์ข้อมูลข่าวสาร 
และการเผยแพร่ประชาสัมพันธ์องค์ความรู้เขตเศรษฐกิจพิเศษหนองคาย
ประจำปีงบประมาณ พ.ศ. ๒๕๖๐
ที่ทำการปกครองจังหวัดหนองคาย
-----------------------------------------
๑. หลักการและเหตุผล

 กรมการปกครองได้ดำเนินโครงการเพิ่มประสิทธิภาพอำเภอเพื่อขับเคลื่อนเขตเศรษฐกิจพิเศษอย่างต่อเนื่อง ประจำปีงบประมาณ พ.ศ. ๒๕๖๐ โดยให้ที่ทำการปกครองจังหวัดดำเนินการตามตัวชี้วัดและจัดทำแผนปฏิบัติการฯ ตามแนวทางการดำเนินงาน คือ
 (๑) อำนวยการ บริหารจัดการ และติดตามประเมินผลการดำเนินงานของอำเภอ
 (๒) พัฒนากลไกบริหารจัดการของที่ทำการปกครองจังหวัดเพื่อเป็นหน่วยงานสนับสนุนการดำเนินงานของอำเภอ
 (๓) ขับเคลื่อนฯ ในบทบาทและภารกิจของที่ทำการปกครองจังหวัด โดยมีโครงการ/กิจกรรมบังคับ คือ การจัดทำฐานข้อมูลฯ ในรูปของเว็บไซต์และสื่อประชาสัมพันธ์อื่นๆ
ดังนั้น เพื่อให้การขับเคลื่อนดำเนินงานเขตเศรษฐกิจพิเศษเกิดผลสัมฤทธิ์ และพัฒนาประสิทธิภาพการบริหารจัดการ รวมถึงพัฒนากลไกบริหารจัดการของที่ทำการปกครองจังหวัดเพื่อเป็นหน่วยงานสนับสนุนการดำเนินงานของอำเภอ โดยที่ทำการปกครองจังหวัดหนองคายได้เสนอแผนและได้รับความเห็นชอบแผนปฏิบัติการดำเนินงานฯ จากผู้ว่าราชการจังหวัดหนองคายเรียบร้อยแล้ว จึงได้จัดทำโครงการพัฒนาและปรับปรุงศูนย์ข้อมูลข่าวสารและการเผยแพร่ประชาสัมพันธ์องค์ความรู้เขตเศรษฐกิจพิเศษหนองคาย ประจำปีงบประมาณ พ.ศ. ๒๕๖๐ ตามแผนปฏิบัติการดำเนินงานฯ ดังกล่าว (รายละเอียด ภาคผนวก ก)  
๒. วัตถุประสงค์

๒.๑ เพื่อปรับปรุงและเพิ่มประสิทธิภาพการบริหารจัดการศูนย์ข้อมูลข่าวสารของที่ทำการปกครองจังหวัดหนองคาย และสามารถบริการด้านข้อมูลข่าวสารให้มีประสิทธิภาพยิ่งขึ้น

๒.๒ เพื่อให้ที่ทำการปกครองจังหวัดหนองคายพัฒนาไปสู่การเป็นศูนย์กลางด้านข้อมูลข่าวสาร  การอำนวยการ บริหารจัดการ และติดตามประเมินผลการดำเนินงานของอำเภอได้อย่างมีประสิทธิภาพ  

๒.๓ เพื่อพัฒนาองค์ความรู้ และการเผยแพร่ประชาสัมพันธ์การพัฒนาเขตเศรษฐกิจพิเศษของจังหวัดหนองคายได้อย่างทั่วถึง และมีความต่อเนื่อง
๓. เป้าหมายการดำเนินงาน

๓.๑ ปรับปรุงและพัฒนาศูนย์ข้อมูลข่าวสารของที่ทำการปกครองจังหวัดหนองคาย เช่น จัดซื้อจัดหาวัสดุอุปกรณ์ที่จำเป็นภายในศูนย์ข้อมูลข่าวสาร พัฒนาระบบการบริหารจัดการและการบริการ ฯลฯ   

๓.๒ จัดทำสื่อสิ่งพิมพ์เพื่อเผยแพร่และประชาสัมพันธ์ข้อมูลเกี่ยวกับการพัฒนาเขตเศรษฐกิจพิเศษจังหวัดหนองคาย 
๔. ขั้นตอน/กิจกรรม การดำเนินงาน

๔.๑ จัดทำแผนการปฏิบัติงานเสนอผู้ว่าราชการจังหวัดหนองคายเพื่อพิจารณาให้ความเห็นชอบ 

๔.๒ ดำเนินการจัดซื้อจัดจ้างตามระเบียบสำนักนายกรัฐมนตรีว่าด้วยการพัสดุ

๔.๓ รายงานผลการดำเนินงานให้กรมการปกครองทราบ

๕. ระยะเวลาดำเนินการ

ห้วงเดือน มกราคม – มีนาคม ๒๕๖๐
๖. งบประมาณดำเนินการ
    
งบประมาณตามโครงการเพิ่มประสิทธิภาพอำเภอเพื่อขับเคลื่อนเขตพัฒนาเศรษฐกิจพิเศษ ประจำปีงบประมาณ พ.ศ. ๒๕๖๐ กรมการปกครองจัดสรรให้ที่ทำการปกครองจังหวัดหนองคาย โดยมีรายละเอียดค่าใช้จ่าย ดังนี้   

๑) ปรับปรุงและพัฒนาศูนย์ข้อมูลข่าวสารฯ จำนวนเงิน ๕๐,๐๐๐ บาท 


๒) จัดทำสื่อสิ่งพิมพ์เพื่อเผยแพร่และประชาสัมพันธ์ข้อมูลเกี่ยวกับการพัฒนาเขตเศรษฐกิจพิเศษจังหวัดหนองคาย เป็นเงิน ๒๐,๐๐๐ บาท

รวมเป็นเงินทั้งสิ้น ๕๐,๐๐๐ บาท (-ห้าหมื่นบาทถ้วน-)

(รายละเอียดค่าใช้จ่าย ภาคผนวก ข)

ทั้งนี้ ขออนุมัติถัวจ่ายได้ทุกรายการ
๗. ผู้รับผิดชอบโครงการ     


ที่ทำการปกครองจังหวัดหนองคาย


๘. ผลที่คาดว่าจะได้รับ

๘.๑ ศูนย์ข้อมูลข่าวสารของที่ทำการปกครองจังหวัดหนองคายได้รับการปรับปรุงและพัฒนาสามารถเป็นศูนย์กลางฐานข้อมูล และการเผยแพร่ประชาสัมพันธ์เขตพัฒนาเศรษฐกิจพิเศษได้อย่างมีประสิทธิภาพ 


๘.๒ ที่ทำการปกครองจังหวัดหนองคายสามารถเป็นศูนย์กลางการบริหารจัดการ การอำนวยการ และเป็นเครือข่ายในการขับเคลื่อนเขตเศรษฐกิจพิเศษจังหวัดหนองคายได้อย่างมีประสิทธิภาพ
๙. ผู้เสนอโครงการ









(นายทักษิณ สุวรรณศรี)





         ผู้ช่วยจ่าจังหวัดหนองคาย
๑๐. ผู้ให้ความเห็นชอบโครงการ
.............................................................................................................................................................
............................................................................................................................................................

                   (นายสมควร ใจซื่อ)





            จ่าจังหวัดหนองคาย
๑๑. ผู้อนุมัติโครงการ
.............................................................................................................................................................
.............................................................................................................................................................



     (นายโสภณ ห่วงญาติ)
                             นายอำเภอเมืองหนองคาย รักษาราชการแทน
                          ปลัดจังหวัดหนองคาย
หนองคาย “เกษตรอุตสาหกรรมวัฒนธรรมรุ่งเรือง เมืองท่องเที่ยวลุ่มน้ำโขง”

